昨晚又捧五章盡含六義意轉新而韻皆緊才益贍而調彌高始知元白之前賢虛擅車斜之美譽夜來遶徧林樹搜窮肺肝雖巧拙以不侔亦謳吟而自得又依前韻各罄乃懷所貴夫伏老之身心亦岡避不量力之譏誚自茲解甲且議休兵向非起予何以爲樂大雅君子無或見咍 二
作者：李至
朝代：宋

paragraphs: 吾宗偉量固難如，萬頃澄波更有餘。
吟徧人寰四時景，讀窮仙館百王書。
青山綠水牽情切，要路權門著意疏。
只恐愛閑閑未得，華居須作相君居。